《巡社纪事》
清代·谭垣

出门仍沿溪，自上而及下。溪流远回汀，番厝藏中野。

此处丁盈千，林总甲诸社。罗拜纷难数，注名不停写。

圣朝湛濊恩，雕题绥福嘏。试观生息多，谁非被化者。

番老不言寿，番女亦云姹。由来沾雨露，亦自谋弓冶。

我为番目言，社丁不患寡。衣食所必需，犁锄正堪把。

行见尔番庶，击鼓吹豳雅。

作者简介：谭垣，字牧亭，号桂峤，江西龙南人。清乾隆十三年 （1748）进士，乾隆二十九年（1764）五月任凤山知县。缉盗安民，尤重建设。秩满，士民伐石纪绩。